
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏26 במאי 2014
כו' אייר תשע"ד
מכרז מס' 13/4.2014: מתן שירותי אחזקה, ניקיון, גינון והדברה למרכז הדרכה של משרד החינוך בחיפה

סיכום מפגש ותשובות לשאלות שהגיעו עד לתאריך 19.5.2014
1. כללי

1. המועד האחרון להגשת הצעות למכרז שבנדון הינו 10.6.2014 שעה 11:00.
2. הובהרו לכל המשתתפים במפגש קבלנים דרישות הסף וחשיבות העמידה בהן.

3. במכרז זה אין דרישה מהמציעים המגישים הצעה לשלם דמי השתתפות. 

4. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
5. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
6. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

7. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
8. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

9. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


10. ההשתתפות במפגש קבלנים הינה חובה, לפיכך לא יוכלו להגיש הצעות גופים אשר נציגיהם לא השתתפו במפגש.
אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
11. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
13. לתשומת לב המציעים להבהרה-1, מיום 1 במאי 2014 בנוגע לתנאי התקשרות בין גופים.

14. בסעיף 4.5 למכרז מפורט הציוד הקיים כיום בביה"ס ככל שיתווספו ציוד/מערכות נוספות, באחריות הקבלן לתחזקם.

15. ככל שיידרש לצורך ביצוע עבודות האחזקה לכל הציוד הקיים (ללא מגבלת ערך הציוד), סיוע של כח אדם בעל מיומנות מעבר למיומנות של כח האדם הקיים, על הקבלן לבצע את עבודות האחזקה בסיוע כח האדם בעל המיומנות וזאת ללא כל תשלום נוסף.
16. ככל שהקבלן יידרש לבצע עבודות שהצוות המינימלי הקיים אינו יכול לבצע בלוח הזמנים הנדרש על הקבלן לתגבר את כח האדם לצורך עמידה בלוח הזמנים בביצוע העבודות וזאת ללא כל תשלום נוסף.
17. באחריות הקבלן להתקשר עם חברה חיצונית לצורך מתן שירותי תחזוקה של מערכות לגילוי וכיבוי אש. 
18. כיום לא קיימת תוכנת אחזקה במרכז. על הקבלן להפעיל תוכנה שבאמצעותה יתבצע רישום מלא של הציוד והמתקנים וכל פעולה אחזקה שתתבצע בהם.

19. על הקבלן לבצע עבודות גיזום באופן שוטף וככל שיידרש ובכל גובה שהוא.
20. לא נדרש לבצע הדברה ליונים וחתולים. על הקבלן לפעול באמצעים המתאימים להרחקתם.
21. על הקבלן לבצע הדברות לכל סוגי המזיקים לפחות פעמיים בשנה וככל שיהיו מזיקים לאחר ביצוע ההדברות על הקבלן לבצע הדברות נוספות ככל שיידרש.
22. לתשומת לב המציע כי לא ישולם לקבלן עבור הדברות נוספות מעבר ל- 2 ההדברות בשנה.
23. על הקבלן לקחת בחשבון כי באחריותו לתחזק באופן שוטף את כל המתקנים, הציוד, והמערכות הקיימים במרכז. ככל שפריט ציוד יצא מכלל שימוש הקבלן נדרש להחליפו על חשבונו כאמור בסעיף 5.10 במכרז.

24. התקציב בנושא עבודת שאינן נכללות בעבודות השוטפות יהיה 40,000 ₪ (ללא מע"מ) לשנה. ככל שתקציב זה לא ינוצל במלואו במהלך שנת התקשרות, היתרה תועבר לשנת ההתקשרות הבאה ותתווסף לתקציב השנתי בנושא זה.

25. הקבלן אינו נדרש במסגרת הצעתו לקחת בחשבון את ה- 100,000 ₪ המיועדים לעבודות מיוחדות. תקציב זה יהיה בנפרד.
26. כח האדם המפורט בסעיף 6.14 הינו כח האדם המינימלי שנדרש הקבלן להציב במרכז לצורך מתן השירותים במסגרת מכרז זה.
27. על הקבלן לתגבר צוות זה ככל שיידרש לצורך ביצוע מלא של האחזקה ולוח הזמנים שנקבע לתיקון התקלות.

2. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
במסגרת פירוט הניסיון על המציע לפרט את שטח המבנה ואת מספר העובדים של הלקוח המאיישים את המבנה לו ניתן השירות.
4. סעיף 11 – נתוני עובד אחזקה המיועד – יש לפרט את ניסיונו של עובד אחזקה המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

